text: Norra basti týsku vertunum í Hamburg og er fyri aðru ferð á rað í HM-finaluni.
text: #000001
text: Sander Sagosen var við at føra Norra til sigurs yvir Týsklandi í hálvfinaluni í kvøld
text: #000002
text: Fyrr í dag vann Danmark sera sannførandi á Fraklandi. Týskland hevði fyrimun við heimavøllinum, tá norðmenn og týskarar í kvøld dystaust um seinna finaluplássi í HM. Í risastóru Barclaycard Arena í Hamborg vóru upp ímóti 15.000 mælskir týskir áskoðarir. Tað var upp til Norra at fáa teir at gerast stillar og einki at hava at fegnast um við seinasta bríksl. Og hetta eydnaðist til UG hjá Christian Berge og hansara liðið. Týski verjuparturin hevur verið stóra styrkin hjá vertstjóðini í hesum endaspælinum. Vanliga hevur mótstøðuliðið skorað áleið 20 mál, og Andreas Wolff hevur gjørt sítt í málinum. Í kvøld skuldu týskararnir steðgað Sandor Sagosen og co. Men norska liðið megnaði við snildu at at loysa sera ágangandi verjuna upp í fleiri førum - serliga í 2. hálvleiki. Sagosen, ið varð kosin til heimsins besta hondbóltsleikara í 2018, fann ógvuliga væl sínar liðfelagar og skoraði sjálvur seks mál. Á hinum bakkinum var 21-ára gamli Magnus Abelvik Rød eisini í hopla og skoraði sjey mál. Hann noyddist tó út við skaða ímóti endanum.Í álopspartinum haltaði tað nakað hjá Týsklandi. Bakketan hjá heimaliðnum hevði trupult við at fáa ferð á spælið, og nakrar tekniskar villur kostaði, tí sterka norska kontraspælið revsaði skjótt. Bergerud í norska málinum tók fá skot í dag, men hevði nakrar umráðandi bjarginar, tá dysturin skuldi avgerast. Tà tók Sagosen eisini ábyrgd, og týska liðið misti mótið. Týskland byrjaði annars dystin væl, og tað var ógvuliga javnt í 1. hálvleiki. Norra hevði tó eina tepra leiðslu fyri tað mesta og slepti henni ongantíð aftur. Dysturin var merktur av nógvum útvísingum. Serliga í 1. hálvleiki, og serliga til týskararnar, ið spældu hart og kontant. Hendrik Pekeler fekk miðskeiðis í 2. hálvleiki sína triðju útvísing og harvið reytt kort. Wolff varð tikin út fyri Heinevetter miðskeiðis í 1. hálvleiki, og hetta tyktist heldur løgið. Týskland megnaði ikki at náa finaluni, og eins og fyri tveimum árum síðani skal Norra spæla HM-finalu ímóti einari vertstjóðini. Tà gjørdist talan um greitt tap í Fraklandi. Hvørki Danmark ella Norra hava vunnið HM áður. Finalan verður leikt í Herning klokkan 16.30 sunnudagin.Les eisini: Danska álopsmaskinan knústi FraklandNorra - Týskland 31-25 (14-12) Dagsins leikari: Bjarne Myrhol
text: #000003